188.04 REGOLAMENTI DWAR L-GĦOTI TA’ ĊITTADINANZA GĦAL SERVIZZI EĊĊEZZJONALI L-AVVIŻ LEGALI 335 tal-2017. L-AVVIŻ LEGALI 335 tal-2017. 1. Titolu. It-titolu ta’ dawn ir-regolamenti hu r-Regolamenti dwar l-Għoti ta’ Ċittadinanza għal Servizzi Eċċezzjonali. Tifsir. 2. F’dawn ir-regolamenti, sakemm ir-rabta tal-kliem ma teħtieġx xort’oħra- " Att " tfisser, l-Att dwar iċ-Ċittadinanza Maltija; Kap. 188. Kap. 188. " applikant " tfisser, il-persuna li tapplika jew f'isimha qed tiġi applikata sabiex tiġi naturalizzata bħala ċittadin ta’ Malta taħt l-artikolu 10(9)(ċ) tal-Att; " applikazzjoni " tfisser applikazzjoni magħmula taħt dawn ir-regolamenti; "Bord ta’ Evalwazzjoni " , hawniżjed ’il quddiem imsejjaħ "il-Bord", tfisser grupp ta’ individwi maħtura skont dawn ir-regolamenti biex jivvalutaw applikazzjoni magħmula taħt l-artikolu 10(9)(ċ) tal-Att u biex iħejju opinjoni, bir-raġunijiet għaliha, fir-rigward ta’ kull applikazzjoni li għandha tintbagħat lill-Ministru responsabbli għaċ-Ċittadinanza; "ċertifikat tal-pulizija " tfisser ċertifikat ta’ kondotta, rapport jew dikjarazzjoni minn awtorità tal-infurzar tal-liġi nazzjonali jew minn awtorità pubblika oħra li hija inkarigata mill-fedini penali fuq l-istatus tal-fedini penali tal-applikant; " eċċezzjonali " tfisser eċċellenti b’mod mhux normali jew manifestament superjuri fuq livell lokali, u tirreferi primarjament għal kontribuzzjonijiet magħmula minn xjenzjati, riċerkaturi, atleti, persuni fl-isports, artisti u persuni fil-qasam tal-kultura; "ħtiġiet fl-applikazzjoni " tfisser il-ħtiġiet formali u sostanzjali li kull applikant għandu jissodisfa, kif stabbiliti f’dawn ir-regolamenti; "Identità Malta " tfisser l-aġenzija stabbilita permezz tal-Ordni li Jwaqqaf l-Aġenzija Identità Malta; L.S.497.07 "kopja ċċertifikata " tfisser fotokopja ta’ dokument oriġinali ċċertifikata li tkun verakopja ta l-oriġinal minn avukat jew nutar pubbliku debitament liċenzjati jew minn uffiċjal konsulari jew diplomatiku Malti; "korp kompetenti stabbilit " tfisser l-entità reġistrata lokalment f’Malta, speċifikata fl-Ewwel Skeda, li għandha s-setgħa li tiddetermina jekk individwu hu rikonoxxut f’qasam partikolari bħala talent ewlieni, jew ikun wera indikazzjoni eċċezzjonali u x’aktarx serisirtalent ewlieni; " Ministru " għandha l-istess tifsira bħal dik mogħtija lilha fl-Att; " traduzzjoni awtentikata " tfisser traduzzjoni li tkun saret kemm minn traduttur professjonali li jkun uffiċjalment akkredidat ma’ qorti tal-ġustizzja, aġenzija tal-gvern, organizzazzjoni internazzjonali, jew minn istituzzjoni uffiċjali simili, jew f’każilli issir f’pajjiż fejn m’hemmx tradutturi akkreditati uffiċjalment, traduzzjoni magħmula minn kumpannija, li l-irwol jew in-negozju tagħha ikun ta’ servizzi ta’ traduzzjoni professjonali. 3. Ambitu. L-għan ta’ dawn ir-regolamenti husa biex jiġu preskritt i l-ħtiġiet u sabiex jiġi amministrat l-għoti ta’ ċittadinanza għal servizzi eċċezzjonali lir-Repubblika ta’ Malta jew lill-umanità, jew fuq il-bażi ta’ interess eċċezzjonali għar-Repubblika ta’ Malta, f’konformità mal-artikolu 10(9)(ċ) tal-Att. 4. Kwalifiki u ħtiġiet ġenerali. (1) Il-kwalifiki u l-ħtiġiet ġenerali sabiex persuna tapplika għal ċittadinanza taħt l-artikolu 10(9)(ċ) tal-Att huma li dik il-persuna: (a) tagħti prova li tkun irrisjediet f’Malta għal mill-inqas tmien xhur fil-perjodu qabel d-data tal-applikazzjoni; (b) ħlief fil-każ ta’ applikant minorenni, bla ħsara għall-proviso tas-sub regolament 4(2)(d), tagħti prova ta’ titolu għal proprjetà residenzjali f’Malta; (ċ) tagħti prova ta’ servizzi eċċezzjonali mogħtija lir-Repubblika ta’ Malta jew lill-umanità, jew jekk l-individwu jiddikjara li n-naturalizzazzjoni tiegħu tkun ta’ interess eċċezzjonali għar-Repubblika ta’ Malta, jipprovdi approvazzjoni mill-korp kompetenti stabbilit; (d) tkun rakkomandata minn żewġ persuni li jkunu kwalifikati biex jaġixxu ta’ rakkomandanti għal persuni li japplikaw għaċ-ċittadinanza Maltija b’naturalizzazzjoni. (2) L.S.188.01 Applikazzjonijiet għandhom isiru fuq il-formuli preskritti taħt ir-Regolamenti dwar iċ-Ċittadinanza u għandu jkollhom magħhom l-oriġinali jew kopji ċertifikati ta’ dawn li ġejjin: (a) evidenza dokumentata ċertifikata mill-korp kompetenti stabbilit tas-servizzi eċċezzjonali mogħtija lir-Repubblika ta’ Malta jew lill-umanità, jew jekk l-individwu jiddikjara li n-naturalizzazzjoni tiegħu tkun ta’ interess eċċezzjonali għar-Repubblika ta’ Malta, approvazzjoni fil-forma ta’ rapport bil-miktub mill-korp kompetenti stabbilit li jiċċertifika li l-individwu hu rikonoxxut f’qasam partikolari bħala talent ewlieni, jew ikun wera indikazzjoni eċċezzjonali u x’aktarx serisirtalent ewlieni; (b) ċertifikat fil-forma preskritta minn Identità Malta minn sistema tas-saħħa ta’ reputazzjoni tajba għas-sodisfazzjon ta’ Identità Malta, illi l-applikant ma jbatix minn mard li jittieħed u li jinsab mill-bqija fi stat ta’ saħħa tajba; (ċ) ċertifikat tal-fedina penali, maħruġ mill-pulizija ta’ Malta; (d) fil-każ li l-applikant ma jkunx minorenni, provalixtara jew akkwista b’kera proprjetà immobbli residenzjali f’Malta: Iżda meta l-applikant ikun għadu membru tal-familja tiegħu, il-Ministru jista', jekk ikun sodisfatt li l-applikant mhuwiex f'qagħda li jixtri jew akkwista b’kera dik il-proprjetà immobbli, jirrinunzja dan ir-rekwiżit; (e) kull dokument ieħor kif jista’ jintalab minn żmien għal żmien permezz ta’ avviż maħruġ minn Identità Malta. (3) L-applikazzjonijiet kollha għandhom jiġu sottomessi mill-applikant lil Identità Malta. (4) Il-formuli tal-applikazzjoni u d-dokumenti ta’ magħhom għandhom jintlew bl-Ingliż jew, jekk il-lingwa oriġinali tad-dokument ma tkunx l-Ingliż, id-dokument għandu jkollu miegħu traduzzjoni awtentikata. (5) Jekk applikant jagħmel dikjarazzjoni falza jew jonqos milli jagħti informazzjoni mitluba, l-applikazzjoni tista’ tiġi miċħuda għal dik ir-raġuni biss. (6) L-applikazzjonijiet għandhom ikunu aċċettati u proċessati biss bil-kundizzjoni li l-formuli kollha jkunumtlew kif suppost, ġew iddatati u ffirmati, u jkollhom magħhom id-dokumenti u d-drittijiet kollha meħtie [a. 5. B’żjieda mal-kwalifiki u ħtiġiet ġenerali stabbiliti fir-regolament 4, il-kriterji minimi ta’ eliġibilità għandhom ikunu dawn li ġejjin: (a) verifika xierqa dwar il-passat tal-applikant, permezz ta’ proċess ta’ duediligence imwettaq minn Identità Malta, li jiċċertifika li l-applikant hu persunaidonea u xierqa biex jkollha ċittadinanza Maltija; (b) ċertifikat tal-pulizija maħruġ mill-pulizija ta’ Malta kif ukoll ċertifikat tal-pulizija maħruġ mill-awtoritajiet kompetenti fil-pajjiż ta’ oriġini u fil-pajjiż jew pajjiżi ta’ residenza fejn l-applikant ikun irrisjeda għal perjodu ta’ aktar minn sitt xhur matul l-aħħar għaxar snin, jew f’każijiet eċċezzjonali fejn tingħata prova għas-sodisfazzjon ta’ Identità Malta li ma jistax jinkiseb tali ċertifikat, affidavit maħluf mill-applikant, li bih tiġi ddikjarata kondottanadifa; (ċ) l-applikant mhuwiex individwu akkużat quddiem Qorti Kriminali Internazzjonali jew f’xi żmien deher quddiem Qorti Kriminali Internazzjonali, kemm jekk dik il-persuna tkun instabet ħatja jew xort’oħra minn dik il-Qorti; (d) l-applikant ma jkunux persuna elenkata mal-Organizzazzjoni tal-Pulizija dwar Kriminalità Internazzjonali (INTERPOL) fiż-żmien li tkun qed tiġi sottomessa l-applikazzjoni; (e) l-applikant ma jkunx, jew x’aktarx ma jkunx, ta’ theddida potenzjali għas-sigurtà nazzjonali, għall-ordni pubbliku jew għas-saħħa pubblika; (f) l-applikant ma jkunx individwu li, f’xi żmien, kell u akkużi pendenti ta’ reati relatati ma’ terroriżmu, il-moneylaundering, il-finanzjament ta’ terroriżmu, reati kontra l-umanità, delitti tal-gwerra, jew reati li jiksru l-Protezzjoni tad-Drittijiet tal-Bniedem u tal-Libertajiet Fundamentali kif stabbiliti fil-Konvenzjoni Ewropea dwar id-Drittijiet tal-Bniedem, jew linstabħati ta’ tali reati; (g) l-applikant ma jkunx individwu li jkun nstabħati jew jinsabak kuża t rigward xi reati kriminali sesswali, liema reati krimina li jinkludu, iżda mhux limitati għal dawn li ġejjin: (i) pedofelija, (ii) korruzzjoni ta’ minorenni, (iii) stupru, (iv) attentat vjolenti għall-pudur, (v) tħajjir ta’ persuni taħt l-età għall-prostituzzjoni, u (vi) ħtif ta’ persuni; (h) l-applikant ma jkunx individwuli f’xi żmien instabħati, jew fiż-żmien li tkun qed tiġi sottomessa l-applikazzjoni, qed jiġi interrogat u suspettat, jew għandu akkużi krimina li miġjuba kontrih għal xi reat krimina li barra minn reatin volontarju, punibbli b’sentenza ta’ priġunerija għal aktar minn sena. L-applikant għandu jehmeż mal-applikazzjoni tiegħu ġurament li jkun ħa qu ddiem kummissjunarju b’setgħa li jagħti ġurament, avukat jew nutar pubbliku fejn jiddikjara li dik l-informazzjoni li pprovda hija vera u korretta; (i) meta dokument jinħtieġ li jiġi provdut taħt dawn ir-regolamenti bħala appoġġ għal applikazzjoni: <index-5>(i)</index-5> dak id-dokument għandu jkun dokument oriġinali jew f’każ li ma jkunx oriġinali, għandu jkun kopja ċertifikata; u (ii) il-persuna li tiċċertifika d-dokument għandha tipprovdi l-isem sħiħ, il-kariga li fiha l-persuna qed taġixxi, indirizz residenzjali jew tan-negozju, numru tat-telefon, u indirizz elettroniku. 6. Applikanti mhux eliġibbli. Applikantli-(a) jkun ipprovda informazzjoni falza fl-applikazzjoni tiegħu; (b) għandu rekord kriminali; (ċ) huwa soġġett għal investigazzjoni kriminali; (d) huwa potenzjalment ta’ theddida kontra s-sigurtà nazzjonali ta’ Malta; (e) huwa, jew jista’ jkun, involut f’xi attività li tagħti isem ħażin lil Malta; jew (f) ma tkunx inħarġitlu viża għal pajjiż li miegħu Malta jkollha arranġamenti ta’ viża u li sussegwentement ma jkunx kiseb viża għall-pajjiż li jkun ħareġ iċ-ċaħda, m’għandux jingħata ċittadinanza taħt l-artikolu 10(9)(ċ) tal-Att, sakemm il-Bord ma jkunx sodisfatt li l-applikazzjoni tkun xorta waħda xierqa li tiġi kkunsidrata għall-approvazzjoni minħabba f’ċirkostanzi speċjali li għandhom jiġu murija mill-applikant innifsu jew mill-korp kompetenti stabbilit. F’dan il-każ, Identità Malta għandha tirreferi l-applikazzjoni lill-Bord, u l-Bord fl-opinioni tiegħu, bir-raġunijiet għaliha, għandu jispjega għaliex dik l-applikazzjoni għandha tibqa’ tiġi kkunsidrata sabiex tiġi approvata. Il-Ministru fl-aħħar ikollu l-awtorità waħdanija li jagħti approvazzjoni bħal din. 7. Bord ta’ Evalwazzjoni. (1) Il-Bord għandu jeżamina applikazzjonijiet magħmula taħt l-artikolu 10(9)(ċ) tal-Att u jħejji opinioni, bir-raġunijiet għaliha, fir-rigward ta’ kull applikazzjoni li għandha tintbagħat lill-Ministru responsabbli għaċ-Ċittadinanza. (2) L-għamla tal-Bord għandha tvarja skont in-natura tal-applikazzjoni li għandha tiġi eżaminata, u għandha tikkomprendi -(a) Chair person minn fost membri ta’ tliet panels (a) Chair person maħtur mill-Ministru, li għandu jkun persuna li tkun ipprattikat il-professjoni ta’ avukat għal mill-inqas seba’ snin; u (b) żewġ membri magħżula miċ-Chair person li għandhom jiġu maħtura mill-Ministru, liema panels għandhom jinkludu persuni li għandhom għarfien fl-isport, fil-kultura u fl-arti, u fix-xjenza u fir-riċerka rispettivament. (3) Iċ-Chair person u l-membri tal-Bord maħtura mill-panel għandhom jibqgħu fil-kariga għal perjodu ta’ tliet snin u taħt dawk il-kondizzjonijiet li jistgħu jiġu stabbiliti fl-ittra tal-ħatra tagħhom, u għandhom, meta jagħlaq il-perjodu tal-ħatra tagħhom, ikunu eliġibbli li jerġgħu jiġu maħtura. (4) Iċ-Chair person u l-membri tal-Bord maħtura mill-panel għandhom, qabel ma jibdew jaqdudmirijiethom, jieħdu ġurament skont il-formula stabbilita fit-Tieni Skeda. Dan il-ġurament għandu jittieħed quddiem, u jiġi depożitat għand, l-Avukat Ġenerali. (5) Meta jkun hemm xi vakanza fil-Bord, il-Ministru għandu, mill-aktar fis, jaħtar persuna oħra biex timla l-vakanza. (6) Membru tal-Bord jista’ jitneħħa mill-Kariga mill-Prim Ministru, iżda dak il-membru jista’ jitneħħa biss għal inabilità, bil-provi, li jaqdi l-funzjonijiet tal-kariga tiegħu (kemm jekk bħala riżultat ta’ mard tal-moħħ jew tal-ġisem jew għal xi raġuni oħra) jew għal kondotta ħażina. (7) Kap. 12. Kap. 12. Iċ-Chair personu kull membru tal-Bord jista’ jastjeni milli jattendi, jew jista’ jiġi rikużat għal kwalunkwe waħda mir-raġunijiet imsemmija fl-artikolu 734 tal-Kodiċi ta’ Organizzazzjoni u Proċedura Ċivili. (8) Bla ħsara għal dak kollu espressament previst f’dawn ir-regolamenti, il-Bord jista’ jagħmel ir-regoli tiegħu stess u mod ieħor jirregola l-proċeduri tiegħu. (9) Il-Ministru għandu jaħtar Segretarju tal-Bord kif ukoll dawk l-uffiċjali oħra li jistgħu jkunu meħtieġa minn żmien għal żmien u għandu jiddetermina d-dmirijiet tagħhom. (10) Il-Bord ikollu s-setgħa li jitlob dawk il-pariri tekniċi kif jidhirlu li jkun meħtieġ għat-twettiq xieraq tal-funzjonijiet tiegħu. (11) Kull avviż maħruġ mill-Bord għandu jkun iffirmat miċ-Chair personu kontrofirmat mis-Segretarju. (12) Id-deċiżjonijiet tal-Bord għandhom jittieħdu b’maġġoranza tal-voti, isiru bil-miktub u għandhom jiġu ffirmati miċ-Chair personu mis-Segretarju. 8. Il-proċess ta’ applikazzjoni. (1) Kull applikazzjoni għandha tiġi preżentatalil, u eżaminata minn, l-Unità dwar iċ-Ċittadinanza fi ħdan Identità Malta. (2) Identità Malta li għandha tara li jsiru l-kontrolli meħtieġa ta’ duedili gence li jkunu rikonoxxuti b’mod internazzjonali li f’kull każ għandhom ikunu approvati minn Identità Malta dwar kull applikant. Dawk il-verifiki ta’ duediligence Identità Malta li għandha tara li jsiru l-kontrolli meħtieġa ta’ duedili gence li għandhom jitwettqu minn aġent wieħed jew iżjed speċjalisti tad-duediligence għandhom isiru fuq erba’ livelli. Identità Malta tkun fi kwalunkwe każ responsabbli għat-twettieq xieraq ta’ kontrolli ta’ duediligence. (3) Meta avukat jew nutar pubbliku jiċċertifika li dokument huwa kopja vera tal-oriġinali, dik il-kopja għandha tiġi awtentikata-(a) b’apostille skont id-dispożizzjonijiet tal-Konvenzjoni tal-Ajata l-5 ta’ Ottubru 1961 dwar it-Tneħħija tal-Ħtieġa ta’ Legalizzazzjoni fuq Dokumenti Pubbliċi Barranin, fil-każ ta’ ġurisdizzjoni li hija parti f’dik il-Konvenzjoni; jew (b) b’awtentikazzjoni taċ-ċertifikazzjoni tal-avukat jew nutar pubbliku mogħti mid-dipartiment kompetenti tal-gvern f’każ ta’ ġurisdizzjoni li mhijiex parti f’dik il-Konvenzjoni; jew (ċ) b’validazzjoni taċ-ċertifikat minn konslu jew rappreżentant diplomatiku Malti, fil-każ ta’ ġurisdizzjoni li mhijiex parti f’dik il-Konvenzjoni. (4) Fi żmien disgħin jum minn meta tiġi ppreżentata applikazzjoni għaċ-ċittadinanza, l-Unità dwar iċ-Ċittadinanza fi ħdan Identità Malta għandha tivverifika li:(a) l-applikazzjoni hi formalment korretta; (b) l-informazzjoni kollha rilevanti pprovduta mill-applikant ġie t verifikata minn aġent indipendenti wieħed jew aktar li jipprovdu rapporti ta’ duediligence; (ċ) il-passat tal-applikant ikun ġie verifikat minn aġent indipendenti wieħed jew aktar li jipprovdu rapporti ta’ duediligence; (d) saret valutazzjoni xierqa ta’ riskju. (5) Fi żmien tletinjum mid-data meta tintemm il-verifika msemmija hawn fuq, l-Unità dwar iċ-Ċittadinanza fi ħdan Identità Malta għandha tirrevedi ulterjorment l-applikazzjoni li tkun ġiet preżentata lilha, u għandha twettaq aktar indaġini kif jixraq dwar il-passat, jekk jidrilha li jkun meħtieġ u għandha tirreferi l-applikazzjoni partikolari flimkien mad-dokumentazzjoni ta’ appoġġ u r-rapport dwar duediligence biex jiġu riveduti mill-Bord. (6) Fi żmien mija ut meninjum mid-data meta jkun irċieva d-dokumenti fuq imsemmija, il-Bord għandu jirrevedi l-applikazzjoni u d-dokumentazzjoni u rapporti kollha ppreżentati bħala appoġġ għall-applikazzjoni u għandu jħejji opinioni, bir-raġunijiet għaliha, li għandha tintbagħat lill-Ministru responsabbli għaċ-Ċittadinanza. Sabiex jaqdi b’mod xieraq il-kompitu lilufdat, il-Bord jista’ jintervista l-applikant personalment u, jew ir-rappreżentant legali tal-korp kompetenti stabbilit li jappoġġa l-applikant. Fl-opinioni, bir-raġunijiet għaliha, tiegħu bil-miktub, il-Bord għandu jindika jekk hux tal-fehma li applikazzjoni partikolari timmeritax konsiderazzjoni favorevoli (7) Fi żmien sittinjum mid-data meta l-Bord jissottometti applikazzjoni partikolari u d-dokumentazzjoni u rapporti kollha b’appoġġ għall-applikazzjoni flimkien mal-opinioni, bir-raġunijiet għaliha, tiegħu bil-miktub, għall-attenzjoni tal-Ministru, il-Ministru għandu jiddeċiedi jekk għandux jingħata ċertifikat ta’ naturalizzazzjoni bħala ċittadin ta’ Malta lil applikant partikolari. 9. Privazzjoni ta’ ċittadinanza. Mingħajr preġudizzju għad-dispożizzjonijiet tal-artikolu 14 tal-Att, il-Ministru għandu jitqiesilli fil-każijiet kollha ikun irriżerva d-dritt li jippriva lil persuna li tkun ingħatat ċittadinanza Maltija jekk applikant li jkun ingħata ċ-ċittadinanza jkun sartheddida għas-sigurtà nazzjonali jew ikun involut f’imġiba li tkun tippreġudika serjament l-interessi ta’ Malta jew fil-każ ta’ individwuli n-naturalizzazzjoni tiegħu kienet ġiet meqjusa bħala ta’ interess eċċezzjonali għar-Repubblika ta’ Malta, dak l-individwu jonqos milli juża l-ħiliet tiegħu għall-benefiċċju tar-Repubblika ta’ Malta. F’dawk il-każijiet il-proċedura għall-privazzjoni taċ-ċittadinanza stipulata fl-artikolu 14 tal-Att u f’kull regolament magħmul taħt l-Att dwar dik il-privazzjoni, għandhom japplikaw mutatis mutandis. 10. Ż velar. Il-Ministru għandu ta’ kull sena jippubblika fil-Gazzet ta l-ismijiet tal-persuni kollha illi matul it-tnax-il xahar kalendarji ta’ qabel ikunu ingħataw iċ-ċittadinanza Maltija b’reġistrazzjoni jew b’naturalizazzjoni, inklużi dawk il-persuni illi jkunu ingħataw iċ-ċittadinanza Maltija għal servizzi eċċezzjonali.